EkBass/fiwiki-20250220-pages-articles huggingface dataset:
Autódromo Internacional do Algarve

Autódromo Internacional do Algarve on moottorirata Portimãossa Algarvessa Portugalissa. Se valmistui lokakuussa 2008. Rata sijaitsee Algarven länsiosassa, noin 13 kilometriä Portimãon kaupungista luoteeseen ja noin 4,5 kilometriä Algarven A22-moottoritieltä pohjoiseen. Radan rakentaja oli portugalilainen Parkalgar-yhtiö, jonka toimitusjohtaja on Paulo Pinheiro. Rakennusprojektin budjetti oli 200 miljoonaa euroa ja sisälsi itse radan lisäksi myöhemmin kesällä 2009 valmistuneen karting-radan, teknologiapuiston, 200 huoneen Radisson-hotellin, urheilukompleksin sekä 160 huoneistohotellihuonetta. Alueen kokonaispinta-ala on 300 hehtaaria. Portimãon kaupunki on myöntänyt Parkalgar-yhtiölle 10 vuoden verohelpotukset ja matalan vuokran maa-alueelle. Algarven A22-moottoritieltä on tehty oma liittymä ja uusi tie moottoriradalle. Parhaiten rata-alueelle pääsee autolla. Lähin kansainvälinen lentokenttä on Faron kaupungissa, josta on 75 km ajomatka rata- alueelle. Radalla on ajettu GP2-sarjan osakilpailu vuonna 2009 ja vuosina 2020–2021 radalla järjestettiin Formula 1 -sarjan Portugalin osakilpailu. == Voittajat == === Formula 1 === Kausi Kuljettaja Valmistaja Raportti Lewis Hamilton Mercedes Raportti Lewis Hamilton Mercedes Raportti === GP2 === Kausi Lähtö Voittaja Talli Raportti 2009 1. lähtö Nico Hülkenberg ART Grand Prix Raportti 2009 2. lähtö Luca Filippi Super Nova Racing Raportti == Lähteet == *Autódromo Internacional do Algarve Formula1.com === Viitteet === == Aiheesta muualla == * Autódromo Internacional do Algarven kotisivut Luokka:Portugalin moottoriradat Luokka:Formula 1 -radat * Luokka:Portimão
Penisio Lutui

Pénisio Lutui (s. 16. lokakuuta 1951 Wallis, Wallis- ja Futunasaaret) on entinen ranskalainen yleisurheilija, jonka päälaji oli keihäänheitto. Lutui voitti Ranskan mestaruuden keihäänheitossa vuosina 1977, 1978, 1979 ja 1981. Heinäkuussa 1979 hän ylitti Michel Macquetin 18 vuotta vanhan Ranskan ennätyksen tuloksellaan 83,46 m. Hän piti ennätystä hallussaan joulukuuhun 1980, jolloin Jean-Paul Lakafia heitti kymmenen senttimetriä pidemmälle. Kansainvälisiin arvokilpailuihin Lutui ei kertaakaan osallistunut. ==Henkilökohtaiset ennätykset== * Keihäänheitto (vanha malli): 83,46 m (1979) * Keihäänheitto (nykyinen malli): 72,14 m (1986) * Kuulantyöntö: 15,64 m (1982) ==Lähteet== * Luokka:Ranskalaiset keihäänheittäjät Luokka:Vuonna 1951 syntyneet Luokka:Elävät henkilöt
Hovden (Bykle)

thumb|Hovdenin laskettelurinteet kesäaikaan Hovden on taajama ja hiihtokeskus Byklen kunnassa Itä-Agderin läänissä Norjassa. Se on Etelä-Norjan tärkeimpiä etenkin talvimatkailuun keskittyneitä kohteita, jossa sijaitsee laskettelurinteitä hiihtohisseineen, hiihtolatuja, kylpylä sekä muita ulkoiluaktiviteetteja. Hovden sijaitsee noin 270 km Oslosta länteen, 209 km Kristiansandista pohjoiseen ja 255 km Bergenistä kaakkoon. Noin puolet Byklen kunnan 920 asukkaasta asuu Hovdenissa. Alue on noin 800–1 500 metriä merenpinnan yläpuolella. == Lähteet == == Aiheesta muualla == *Hovdenin matkailutoimiston sivusto Luokka:Norjan talviurheilukeskukset Luokka:Norjan kylät Luokka:Norjan vuoret Luokka:Bykle Luokka:Norjan taajamat
Hovden

Hovden voi tarkoittaa *Hovden, Norjan taajama ja talvimatkailukeskus Byklen kunnassa Itä-Agderin läänissä. *Hovden, Norjan taajama Bøn kunnassa Nordlandin läänissä. *Hovden, Norjan saari Floran kunnassa Sogn og Fjordanessa. *Ørsta- Voldan lentoasema, Hovden, Ørstan ja Voldan lentoasema Norjassa *Hovden, sukunimenä: ** Magne Hovden (s. 1974), norjalainen kirjailija, kääntäjä ja kirjallisuusagentti.
Janne Hynynen

Janne Hynynen on lappeenrantalainen muusikko. Hän soittaa rumpuja yhtyeissä Monsteriser, Pronssinen Pokaali, Susivainaa, Eläköön Elämä! ja Maanalainen Armeija. Hän oli myös Mokoman ensimmäinen rumpali. Vuosina 2013-2018 Hynynen pyöritti Levykauppa Äxän myymälää Lappeenrannassa. Hynynen on laulanut taustalauluja useilla Kotiteollisuuden albumeilla. Hänen veljensä Jouni Hynynen on yhtyeen laulaja-kitaristi. == Lähteet == Luokka:Suomalaiset metallimusiikin rumpalit Luokka:Mokoman jäsenet Luokka:Syntymävuosi puuttuu Luokka:Elävät henkilöt
Jeff Chandler

Jeff Chandler (oik. Ira Grossel 15. joulukuuta 1918 New York, New York - 17\. heinäkuuta 1961 Culver City, Kalifornia) oli yhdysvaltalainen näyttelijä.meredy.com: Jeff Chandler - Silver Fox Chandler oli jo 15-vuotiaana yli 190 senttimetriä pitkä ja hän alkoi harmaantua jo 18-vuotiaana, mistä juontui hänen lempinimensä The Big Gray. Uransa alkuvaiheessa hän esiintyi oikealla nimellään muun muassa radiosarjassa Our Miss Brooks, kunnes hän myöhemmin solmittuaan sopimuksen Universalin kanssa alkoi käyttää nimeä Jeff Chandler. Elokuvadebyyttinsä Chandler teki vuonna 1947 elokuvassa Kohtaloa uhmaten. Parhaan miessivuosan Oscar- palkintoehdokkaana hän oli vuonna 1950 roolistaan Cochisena elokuvassa Katkaistu nuoli. Hän esitti Cochisea myös vuonna 1952 elokuvassa Taistelu Apassisolassa ja kaksi vuotta myöhemmin elokuvassa Punainen kotka.helium.com: Biography: Jeff Chandler Chandler kuoli 1961 saatuaan verenmyrkytyksen ollessaan selkäleikkauksessa välilevypullistuman takia.Moviestarmania: Jeff Chandler Kuoleman todettiin johtuneen hoitovirheestä, ja Chandlerin kaksi tytärtä saivat 200 000 dollarin vahingonkorvauksen. Jeff Chandler on saanut tähden Hollywood Walk of Famelle.Walk of Fame Star Locations ==Lähteet== ==Aiheesta muualla== * Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1918 syntyneet Luokka:Vuonna 1961 kuolleet
Ilkka Ruostetsaari

Ilkka Ruostetsaari (s. 12. helmikuuta 1958 Nivala) on suomalainen yhteiskuntatieteilijä. Hän toimii Tampereen yliopiston valtio-opin professorina. Aiemmin hän oli määräaikaisena professorina Turun yliopiston valtio-opin laitoksella. Hänet tunnetaan etenkin suomalaisen yhteiskunnan eliittejä koskevista tutkimuksistaan. == Teoksia == * Energiapolitiikan määräytyminen. Julkisten, kollektiivisten ja markkinaperusteisten toimijoiden asema Suomen energiasektorin politiikkaverkostossa. Acta Universitatis Tamperensis, Ser. A, Vol. 278. Tampere 1989. * Vallan ytimessä. Tutkimus suomalaisesta valtaeliitistä. Gaudeamus. Helsinki 1992. * Politiikan professionalisoituminen ja poliittisen luokan muotoutuminen Suomessa. Tampereen yliopisto. Politiikan tutkimuksen laitoksen julkaisuja 3/1998. * Energiapolitiikka käännekohdassa. Järjestöt ja yritykset vaikuttajina vapautuvilla energiamarkkinoilla. Tampereen yliopisto. Politiikan tutkimuksen laitos. Julkaisuja research reports 8/1998. Tampere 1998. * Valta muutoksessa. WSOY. Helsinki 2003. * Ruostetsaari, Ilkka (toim.), Aatteet, instituutiot ja poliittinen toiminta. Studia Politica Tamperensis 16. Tampere 2007. * Vallan sisäpiirissä. Vastapaino 2014. ==Lähteet== Luokka:Suomalaiset yhteiskuntatieteilijät Luokka:Vuonna 1958 syntyneet Luokka:Elävät henkilöt Luokka:Tampereen yliopiston professorit
George Busk

George Busk (12. elokuuta 1807 – 10. elokuuta 1886) oli englantilainen merivoimien kirurgi, minkä lisäksi hän oli eläintieteilijä ja paleontologi. Hän syntyi Pietarissa mutta opiskeli kirurgiaa Lontoossa. Laivastossa palvellessaan hän teki havaintoja kolerasta ja keripukista. Hän jätti laivaston vuonna 1855 ja perehtyi eläintieteeseen ja paleontologiaan. Vuosina 1856–1859 hän toimi komparatiivisen anatomian ja fysiologian professorina Royal College of Surgeons of Englandissa. Hänestä tuli sen johtaja vuonna 1871. Hän oli jäsen niin Royal Societyssa, Linnean Societyssa kuin Geological Society of Londonissakin, ja hän toimi Britannian Antropologisen instituutin puheenjohtajana 1873–1874. Hän oli aikansa johtava sammaleläinten asiantuntija. Luokka:Brittiläiset eläintieteilijät Luokka:Brittiläiset kirurgit Luokka:Vuonna 1807 syntyneet Luokka:Vuonna 1886 kuolleet
Diasetyleeni

Diasetyleeni eli butadiyyni (C4H2) on tyydyttymätön hiilivety ja yksinkertaisin polyyneistä. == Reaktioita == Diasetyleeniä muodostuu etyynin fotolyysissä, kun kaksi siinä muodostunutta etynyyliradikaalia reagoivat keskenään. :2C2H → C4H2 Diasetyleeni on useiden muiden hiilivetyjen esiaste. Se kykenee reagoimaan radikaalimuotonsa C4H2*:n kanssa muodostaen triasetyleeniä ja tetra-asetyleeniä (C8H2) ja C8H3:a vapauttaen samalla etyyniä, vetymolekyylejä tai yksittäisiä vetyatomeja. Molekyyli voi reagoida myös muiden hiilivetyjen kanssa muodostaen uusia yhdisteitä. == Diasetyleeni avaruudessa == Diasetyleeniä esiintyy huomattavia määriä Saturnuksen suurimman kuun Titanin ilmakehässä. Voyager 1 -luotain löysi diasetyleeniä yhdessä monien muiden molekyylien, kuten propyynin ja triasetyleenin (C6H2) ja syanopolyynien, kanssa Titanin pohjoisten napa-alueiden ilmakehästä. == Lähteet == Luokka:Alkyynit
Inkeri Toikka

Maire Inkeri Toikka (o.s. Iissalo; 14. joulukuuta 1931 Rauma – 25. helmikuuta 2009 Helsinki) oli suomalainen lasitaiteilija. Toikan isä oli taidemaalari Arvo Iissalo.Arvo Iissalon maalauksia ja Inkeri Toikan lasiesineitä Rauman taidemuseossa 26.9.–25.10.2009. Rauman taidemuseo. Toikka opiskeli taidetta Turun piirustuskoulussa ja keramiikkaa Taideteollisessa oppilaitoksessa keramiikkataiteen osastolla, josta hän valmistui vuonna 1955. Hän työskenteli valmistuttuaan Arabia Oy:n taideteollisuusosastolla vuosina 1955–1958. Kesän 1956 hän oli harjoittelijana Nuutajärven lasitehtaalla. Inkeri Toikka avioitui Oiva Toikan kanssa vuonna 1957, ja he muuttivat Sodankylään Oiva Toikan opettajatyön vuoksi. Vuonna 1963 he palasivat Nuutajärvelle, jossa Oiva työskenteli lasitehtaan muotoilijana ja Inkeri Toikka opettajana. 1970-luvulta alkaen myös Inkeri Toikka työskenteli lasitehtaalla. He muuttivat Helsinkiin 1990-luvulla. Heillä on kolme lasta. ==Lähteet== Luokka:Suomalaiset lasitaiteilijat Luokka:Vuonna 1931 syntyneet Luokka:Vuonna 2009 kuolleet
Mainostajan hakemisto

Mainostajan hakemisto on vuodesta 1965 lähtien julkaistu markkinointiviestintäalan hakemisto. Ajantasaisessa verkkopalvelussa ovat mukana niin mainostajat kuin palveluntarjoajatkin, yhteensä noin 900 yritystä, 6 500 henkilöä ja 400 työtä. Mainostajan hakemisto auttaa löytämään yhteistyökumppaneita muun muassa mainostoimistojen, digitaalisen viestinnän toimistojen, kirjapainojen, mallitoimistojen, mainosvalokuvaajien ja useiden muiden alan palveluita tuottavien yritysten keskuudesta. Hakemistossa on mahdollista myös vertailla palveluyritysten tunnuslukuja, asiakkaita ja tuntihintoja sekä tutustua yritysten työnäytteisiin. Mainostajan hakemistoa julkaisee Mainostajien liitto. Palvelun pääasiallisia käyttäjiä ovat noin 3 000 markkinoinnin päättäjää liiton jäsenyrityksissä. ==Aiheesta muualla== *Mainostajan hakemisto Luokka:Mainonta
Balakənin piirikunta

Balakənin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 925 neliökilometriä. Asukkaita on 90 300 henkeä (vuonna 2010). Balakənin piiri sijaitsee Azerbaidžanin luoteisosassa Kaukasusvuoriston pääjonon etelärinteillä. Se rajoittuu pohjoisessa Venäjään kuuluvaan Dagestaniin, lännessä ja lounaassa Georgiaan sekä idässä Zaqatalan piiriin. Suurimmat joet ovat etelärajalla virtaava Alazani ja sen sivujoet Katexçay, Balakənçay ja Mazımçay. Piirin keskus on Balakənin kaupunki, josta on 394 kilometriä maan pääkaupunkiin Bakuun. Toinen huomattavampi paikkakunta on Qabaqçölin taajama. Kuntia on yhteensä 24 ja kyliä 57. Kaupunkiväestön osuus on 11,5 %. Vuoden 2009 väestönlaskennan mukaan piirin asukkaista 72,7 % on azereja ja 26,6 % avaareja. Seudulla asuu myös ingiloijiryhmään kuuluvia georgialaisia, jotka ovat uskonnoltaan sunnalaisia muslimeja. Piirin kautta kulkee Yevlaxin, Şəkin ja Tbilisin välinen maantie. Poçtbinəssä on Balakən- Lagodekhin kansainvälinen rajanylityspaikka. Yevlaxista on myös rautatieyhteys Balakəniin. Seudun pääelinkeino on maanviljely, joka on erikoistunut tupakan, maissin, vihannesten ja hedelmien viljelyyn sekä karjanhoitoon. Lisäksi on pienimuotoista elintarviketeollisuutta. Piirissä toimii 24 lastentarhaa, 48 koulua, kaksi ammattikoulua sekä Bakun teollisuus- ja opettajateknikumien osasto. Kulttuurilaitoksia ovat kaksi musiikkikoulua, 20 kulttuuri- ja 17 kerhotaloa, kirjastolaitos sivukirjastoineen ja elokuvateatteri. Paikallislehtenä ilmestyy Balakən. Nähtävyyksiin kuuluvat 1100–1200-luvuilta peräisin oleva Pərin linna Gərəklin kylässä, 1700–1800-luvuilla rakennettu Balakənin moskeija minareetteineen sekä Katexin vesiputous. Kylissä on vanhoja moskeijoita, kirkkoja ja linnoituksia. Suurin osa Zaqatalan luonnonsuojelualueesta sijaitsee Balakənin piirin alueella. ==Lähteet== ==Aiheesta muualla== * Balakənin piirin sivusto * Azerbaidjan: Territorial and administrative units , , *
Mainostaja

Mainostaja on ammattilehti, jota julkaisee Mainostajien liitto. Lehden 4 000 kappaleen painoksesta valtaosa jaetaan markkinointiviestinnän päättäjille liiton jäsenyrityksissä. Lisäksi lehti on saatavilla liiton seminaareissa ja tapahtumissa. Lehden lukijakunnasta noin 80 % on markkinointiviestinnän palvelujen ja mediatilan ja -ajan ostajia. Neljä kertaa vuodessa ilmestyvä lehti käsittelee alan ilmiöitä, trendejä, tapahtumia, menestystarinoita sekä henkilöitä niiden takana. Mainostaja-lehden tilaajaryhmiä ovat muun muassa mediat, mainostoimistot, graafisen alan yritykset sekä oppilaitokset. ==Lähteet== *Mainostaja-lehti *Mainostaja-lehti Aikakausmedian jäsenluettelossa Luokka:Suomalaiset ammattilehdet
Cybercom Finland

Cybercom Finland Oy on suomalainen media- ja tietoliikennealaan erikoistunut ohjelmistotalo. Vuodesta 2008 se on ollut osa ruotsalaista IT-yhtiötä Cybercomia. ==Historia== * Yritys perustettiin tammikuussa 1999 nimellä Almare Systems Oy. Perustajia olivat Hannu Meskanen, Sami Somero ja Mika Niemelä sekä Alma Media Oyj. * Yritys kasvoi 80 työntekijän kokoiseksi vuoteen 2003 mennessä. * 2.1.2004 Almare Systems Oy osti Patria Ailon Oy:n. 20.8.2004 Almare Systems Oy osti Plenware Oy:n, jolloin yrityksen nimi muuttui muotoon Plenware Group Oy. * Vuonna 2005 yritys osti Tietosärmä Oy:n (16.6.) ja Alma Median NWS-yksikön (1.10.) sekä perusti toimipaikan Tarttoon. * 1.1.2007 Plenware Oy sulautui Plenware Group Oy:öön, joka puolestaan muutti nimensä Plenware Oy:ksi. Samana vuonna yritys perusti yksiköt Romaniaan ja Kiinaan. Yritys osti Comprog Oy:n 4.5.2007 ja 16.8.2007 NSD Consulting Oy:n. * 23.1.2008 Plenware ja ruotsalainen IT-yhtiö Cybercom sulautuivat. Tässä vaiheessa Plenwaresta tuli 2 000 hengen suuryhtiön osa. Plenwaren omistaja Sentica Partners irtautui kaupan yhteydessä uuden yrityksen omistajien joukosta. 30.1.2008 Plenware avasi toisen toimipisteen Kiinassa. * 18.2.2009 Plenware Oy:n viralliseksi nimeksi vaihdettiin Cybercom Plenware Oy. Emoyhtiö Cybercom Groupin viestinnässä ja markkinoinnissa yrityksen Suomen toimipisteistä puhutaan myös nimellä Cybercom Finland. * 16.4.2012 yrityksen viralliseksi nimeksi vaihdettiin Cybercom Finland Oy. ==Aiheesta muualla== * Yrityksen www-sivut * Cybercom Groupin www-sivut Luokka:Suomalaiset ohjelmistoyritykset
Cosimo Fusco

Cosimo Massimo Fusco (s. 23. syyskuuta 1962 Matera, Italia) on italialainen näyttelijä, joka muistetaan parhaiten Rachelin rakastajan, Paolon roolista televisiosarjoissa Frendit. Hän on esiintynyt yhdysvaltalaisissa, italialaisissa ja saksalaisissa elokuvissa ja sarjassa. Hänen viimeisin roolinsa on elokuvassa Enkelit ja demonit. Hänellä oli rooli myös elokuvassa Puhallettu 60 sekunnissa. Italiassa hän esiintyi sarjassa Hyvä ja huono (Il bene e il Male) vuosina 2008-2009, ja hän on esiintynyt myös sarjassa Alias. ==Filmografiaa== ===Elokuvat=== * 1988 - Domino * 1991 - Rossini, Rossini * 1998 - The Eighteenth Angel * 1999 - Terra Bruciata * Mineurs * Falling Out Of Love * 2000 - Puhallettu 60 sekunnissa * 2004 - Il Cartaio * 2005 - La Porta Delle Sette Stelle * 2005 - Harb Atalia * 2005 - La Terza Stella * 2006 - Amore e Libertà, Masaniello * 2008 - Butterfly Zone * 2009 - Enkelit ja demonit ===Sarjat=== * 1986 - Adventures of William Tell * 1987 - Il Giudice Istruttore * 1989 - Aquile * 1990 - La Piovra 5 * 1990 - La "Achille Lauro" * 1994-1995 - Frendit (4 osaa: 1-07, 1-11, 1-12, 2-01) * 1998 - Alexandria Hotel * 2001 - Alias, (1-09: Mea Culpa) * 2001 - Una donna per amico 3 * Don Matteo, La Confessione * 2005 - Lucia * 2005 - Saint Peter * 2005 - Valeria Medico Legale, Buon Compleanno Valeria * 2005 - "Utta Danella", Eine Liebe in Venedig * 2006 - La Provinciale * 2007 - Rooma * 2007 - Io e Mamma * 2007 - Ho sposato uno sbirro * 2007 - Coco Chanel * 2008 - Il bene e il male * 2008 - Salto Vitale ==Aiheesta muualla== * Luokka:Italialaiset näyttelijät Luokka:Vuonna 1962 syntyneet Luokka:Elävät henkilöt
Apšeronin piirikunta

Apšeronin piirikunta (, ) on paikallishallintoalue Azerbaidžanissa. Vuonna 1963 perustetun piirin pinta-ala on 1 546 neliökilometriä. Asukkaita on 190 900 henkeä (vuonna 2010). Apšeronin piiri sijaitsee Azerbaidžanin itäosassa maan pääkaupungin Bakun luoteispuolella. Se rajoittuu Bakun ja Sumqayıtin kaupunkialueisiin sekä lounaassa Hacıqabulin, lännessä Qobustanin ja luoteessa Xızın piireihin. Apšeronin piirin itäkärki työntyy Apšeronin niemimaan tyviosaan, mutta pääosin alue sijaitsee sisämaassa niemimaan ulkopuolella. Piirin keskus on Xırdalanin kaupunki. Muita merkittävämpiä paikkakuntia ovat Sarayn, Qobun, Mehdiabadin, Ceyranbatanin, Hökməlin, Digahin, Güzdəkin ja Aşağı Güzdəkin taajamat. Kuntia on yhteensä 15, taajamia yhdeksän ja kyliä kuusi. Kaupunkiväestön osuus on 82,8 prosenttia. Vuoden 1999 väestönlaskennan mukaan 97,7 prosenttia asukkaista on azereja. Piirin kautta kulkevat Bakusta Qubaan ja Şamaxıin johtavat maantiet sekä Bakun ja Moskovan välinen rautatie. Seudun pääelinkeino on maatalous, joka on erikoistunut puutarhanhoitoon, oliivien viljelyyn ja karjanhoitoon. Nähtävyyksiä ovat Yanar Dağin palava luonnonkaasuesiintymä, vanhat moskeijat, saunat ja muut rakennelmat. Paikallislehtenä ilmestyy Abşeron. ==Lähteet== ==Aiheesta muualla== * Apšeronin piirin sivusto * Azerbaidjan: Territorial and administrative units , , *
Ağdaşin piirikunta

Ağdaşin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1023 neliökilometriä. Asukkaita on 99 200 henkeä (vuonna 2010). Ağdaşin piiri sijaitsee Azerbaidžanin keskiosan tasankoseudulla. Se rajoittuu pohjoisessa Şəkin ja Qəbələn, idässä Göyçayn ja Ucarin, etelässä Zərdabin ja Bərdən sekä lännessä Yevlaxin piiriin. Etelärajalla virtaa Kurajoki. Piirin keskus on Ağdaşin kaupunki, josta on 249 kilometriä maan pääkaupunkiin Bakuun. Toinen huomattavampi paikkakunta on Ləkin taajama. Kuntia on yhteensä 51 ja kyliä 72. Kaupunkiväestön osuus on 33,2 %. Vuoden 1999 väestönlaskennan mukaan 99,7 % asukkaista on azereja. Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, puuvillan ja vihannesten viljelyyn sekä karjanhoitoon. Lisäksi on elintarvike- ja jalostusteollisuutta. Nähtävyyksiin kuuluvat 1700-luvulla rakennettu Surxayn linnoitus, 1800-luvun karavaaniseraiji ja moskeijat. Seudulla sijaitsee Türyançayın luonnonpuisto. Paikallislehtenä ilmestyy Ağdaş. ==Lähteet== ==Aiheesta muualla== * Ağdaşin piirin sivusto * Azerbaidjan: Territorial and administrative units , , *
Pekka Lindgren

Pekka Lindgren (s. 13. heinäkuuta 1985) on suomalainen salibandyn pelaaja. Hän pelaa Koskelankylän Riennossa hyökkääjänä. Aiempiin seuroihin lukeutuvat Oulun luistinseura, Loviisan Tor, SC Tuhina ja Merikoski SBT. == Lähteet == == Aiheesta muualla == * Lindgren OLS:n sivuilla Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt
Putšež

Putšež () on kaupunki Ivanovon alueella Venäjällä. Se sijaitsee Volgan oikealla rannalla 157 kilometriä Ivanovosta itään. Kaupunki on Putšežin piirin keskus. Asukkaita on 9 500 henkeä (vuonna 2008). Paikalla sijainnut Putšetskojen kylä tunnetaan 1500-luvulta lähtien. Sen asukkaat harjoittivat kauppaa, kalastusta ja puutarhaviljelyä. Vuonna 1862 sinne perustettiin pellavakehräämö. Vuosina 1955–1957 kaupunki jäi Gorkin tekoaltaan alle ja se rakennettiin uudelleen korkeammalle paikalle. Nykyään siellä on mm. tekstiiliteollisuutta. Putšežin ympäristö on suosittua lomanviettoseutua. ==Lähteet== * ==Aiheesta muualla== * Putšežin piirin sivusto Luokka:Ivanovon alueen kaupungit
Rodniki

Rodniki () on kaupunki Ivanovon alueella Venäjällä. Se sijaitsee Volgan ja Kljazman välillä 54 kilometriä Ivanovosta koilliseen. Kaupunki on Rodnikin piirin keskus. Asukkaita on 26 300 (2010). Vuonna 1820 Rodnikin kylään perustettiin kutomo. Vuonna 1918 se sai kaupungin aseman. Nykyisin siellä on lähinnä tekstiili- ja konepajateollisuutta. ==Lähteet== * Luokka:Ivanovon alueen kaupungit
Teikovo

Teikovo () on kaupunki Ivanovon alueella Venäjällä. Se sijaitsee Okan sivujoen Vjazman rannalla 35 kilometriä Ivanovosta lounaaseen. Kaupunki on Teikovon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Ivanovon ja Aleksandrovin välinen rautatie (Teikovon asema). Asukkaita on 35 200 henkeä (vuonna 2008). Kaupunki on perustettu vuonna 1918. Se on huomattava tekstiiliteollisuuden keskus. ==Lähteet== * ==Aiheesta muualla== * Teikovon kaupungille ja piirille omistettu sivusto Luokka:Ivanovon alueen kaupungit
Alen Bokšić

Alen Bokšić (s. 21. tammikuuta 1970 Makarska, Kroatian stv, Jugoslavian sltv) on kroatialainen jalkapalloilija, joka pelasi maajoukkueessa vuosina 1993–2002. Bokšićia pidetään yhtenä Kroatian kaikkien aikojen parhaista pelaajista. Hän oli yksi Kroatian "kultaisen sukupolven" tähdistä. Bokšić oli pelipaikaltaan hyökkääjä. Hänet tunnettiin isosta koostaan ja teknisistä taidoistaan. == Ura == Bokšić edusti Jugoslaviassa vuosina 1987–1991 Hajduk Splitiä. Hän edusti Ranskassa vuosina 1991–1993 Cannesia ja Marseillea. Bokšić edusti Italiassa vuosina 1993–2000 Laziota ja Juventusta. Hän edusti vielä Englannissa Middlesbroughia vuosina 2000–2003. Bokšić oli mukana Jugoslavian joukkueessa 1990 MM-kilpailuissa. Hän ei kuitenkaan pelannut Jugoslavian paidassa koskaan minuuttiakaan. Kroatian maajoukkueessa Bokšić pelasi vuosina 1993–2002 40 ottelua ja teki niissä 10 maalia. Hän muodosti Kroatian paidassa pitkään pelätyn kärkiparin yhdessä Davor Šukerin kanssa. Bokšić edusti Kroatiaa vuoden 1996 EM-kilpailuissa ja vuoden 2002 MM-kilpailuissa. Kroatian pronssijuhliin päättyneet vuoden 1998 MM-kilpailut jäivät häneltä väliin loukkaantumisen vuoksi. Bokšić voitti vuonna 1993 Marseillen joukkueessa Mestarien liigan ja hänet valittiin tuona vuonna Kroatian parhaaksi jalkapalloilijaksi. == Saavutukset == *Jugoslavian cup 1987, 1991 *Ligue 1:n paras maalintekijä 1993 *Mestarien liiga 1993 *Italian-mestaruus 1997, 2000 *Italian cup 1998, 2000 *UEFA Super Cup 1996, 1999 *Intercontinental Cup 1996 *Cup-voittajien cup 1999 *Alle 21-vuotiaiden EM-hopea 1990 == Lähteet == Luokka:Kroatialaiset jalkapalloilijat Luokka:Jugoslavialaiset jalkapalloilijat Luokka:Vuonna 1970 syntyneet Luokka:Elävät henkilöt
Vitšuga

Vitšuga () on kaupunki Ivanovon alueella Venäjällä. Se sijaitsee Ivanovon ja Kinešman välisen rautatien varrella (Vitšugan asema) 71 kilometriä Ivanovosta luoteeseen. Kaupunki on Vitšugan piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 38 500 henkeä (vuonna 2008). Kaupunki on saanut alkunsa 1800-luvulla ja 1900-luvun alussa syntyneistä tehdaspaikkakunnista, jotka yhdistettiin vuonna 1925. Nykyään Vitšuga on huomattava tekstiiliteollisuuden keskus. Siellä on myös konepajateollisuutta. ==Lähteet== * ==Aiheesta muualla== * Vitšugan kaupungin sivusto Luokka:Ivanovon alueen kaupungit
Kyösti Pöysti

Kyösti Pöysti on animaatiosarjassa Pasila esiintyvä fiktiivinen hahmo ja sarjan päähenkilö. Pöysti on Pasilan poliisiaseman nuorempi komisario. Hahmon alkuperäinen ääninäyttelijä on Jani Volanen ja jatkosarjassa Pasila 2.5 – The Spin-Off Tero Koponen. ==Hahmon kuvaus== Pöystin toimintatapa on psykologinen: hän etsii rikollisten ”kipupisteet” ja käyttää niitä hyväkseen kunnes pahantekijät murtuvat – tai sitten eivät. Muutoin Pöysti ei ole erityisen pätevä poliisi. Hän sortuu joskus ylilyönteihin, kuten provosoimalla ihmisiä hyppäämään katoltaJaksossa Luennoitsija neiti Vänninen hyppää neljästi katolta tai pidättämällä syyttömiä ihmisiä ilman perusteita. Syyksi saattaa riittää komisarion hermoille käyminen esimerkiksi krapulapäivänä.Muun muassa jakso Phil Collins -darra Pöysti pitää jatkuvasti suussaan tuttia, paitsi viinaa juodessaan, suudellessaan ja joskus kavereidensa luona. Hän ei ensin paljasta syytä tutin käyttöön, mutta kertoo myöhemmin eräälle tyttöystävälleen sen olevan lapsuudesta jäänyt tapa.Selviää jaksossa Lahko. Pöystin terapeutti on sanonut Pöystin olevan ”henkisesti viisivuotias”.Jakso Puolesta ja vastaan Repomiehen mukaan Pöysti on ”tunnevammainen”, minkä Pöystikin lopulta tunnustaa jaksossa Apulaiskaupunginjohtaja. Tutin lisäksi Pöystin merkittävin tuntomerkki on keltainen popliinitakki, joka hänellä on yllään jokaisessa jaksossa. Pöysti on sinkku eikä kykene pitkiin ihmissuhteisiin. Pöysti vihaa lukuisia asioita, kuten elokuvaa Amélie ja Juhani Kontiovaaraa sekä tämän Huomenta ihmiset -aamu-tv-ohjelmaa. Pöysti luonteeltaan hyvin kyyninen eikä juurikaan kunnioita muiden ihmisten mielipiteitä. Hän ei tule aina toimeen esimiehensä Rauno Repomiehen kanssa, mutta muihin työntekijöihin hänellä on paremmat välit. Erityisesti kaverinsa Neposen kanssa Pöysti tulee toimeen, vaikka ei aina kohtele häntä niin kuin pitää. Toisin kuin aseman muut poliisit, Neponen pitää Pöystiä nerona. Hän pelaa väkivaltapelejä työajalla ja hänen suosikkikappaleensa on Black Sabbathin Paranoid. Pöystin lempitelevisiosarjoja ovat Madventures ja Sopranos sekä spin-off-sarjassa myös Langalla ja Treme. Hän myöhästyy usein töistä nukkumisen tai krapulansa vuoksi. Hän on horoskoopiltaan oinas, eli hän on syntynyt 21. maaliskuuta – 20. huhtikuuta välisenä aikana.Jakso Lahko Ohjelman alkutunnuksessa Pöysti hyppää poliisiauton konepellille poseeraamaan. Neljännestä tuotantokaudesta lähtien Pöystin poseeraukset ovat liittyneet kunkin jakson teemaan. Hänellä saattaa esimerkiksi olla kädessään jaksoon liittyvä esine. Jatkosarjassa Pasila 2.5 – The Spin-Off Pöysti ei tule toimeen alussa uuden komisario Darjan kanssa oman asenteensa takia. Ajan kanssa Darja ja Pöysti löytävät toisensa ja sarjan viimeisessä jaksossa Darja synnyttää heille lapsen. Lapsi on Pöystin ensimmäinen, mutta Darjan toinen lapsi. ==Kuvitteellinen henkilöhistoria== Pöysti on syntynyt 19. syyskuuta Jakso Kerjäläiset 1975Jakso Puolesta ja vastaan. == Lähteet == * Pasila Yle.fi:ssä === Viitteet === Luokka:Pasila- hahmot Luokka:Kuvitteelliset poliisit
Aapo Lappalainen

Aapo Lappalainen (s. 3. marraskuuta 1989 Tampere) on suomalainen jalkapalloilija, joka edustaa Ykkösessä pelaavaa Tampereen Ilvestä. Hän on pelipaikaltaan laitahyökkääjä. Lappalainen on Tampereen Ilveksen kasvatti. Hän siirtyi Ilveksestä virallisesti TamU:un yhden kauden mittaisella sopimuksella kaudeksi 2009, mutta oli yhteistyöseurasopimuksen turvin pelannut viisi liigaottelua jo kaudella 2008. Vuonna 2009 Lappalainen voitti TamU:ssa Liigacupin, jonka finaalissa hän pelasi täydet minuutit. Keväällä 2011 Lappalainen teki sopimuksen Ykkösessä pelaavan FC Hämeenlinnan kanssa liiga- optiolla. Kahden Hämeenlinnassa vietetyn kauden jälkeen Lappalainen palasi kasvattajaseuraansa Ilvekseen 1+1-vuotisella sopimuksella.http://www.ilvesedustus.com/uutiset.html?51 ==Saavutukset== *Liigacupin voitto 2009 ==Lähteet== *Ilvesedustuksen tilastot *Lappalainen palaa Ilvekseen ===Viitteet=== Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Zavolžsk

Zavolžsk () on kaupunki Ivanovon alueella Venäjällä. Se sijaitsee Volgan vasemmalla rannalla Kinešmaa vastapäätä 113 kilometriä Ivanovosta koilliseen. Kaupunki on Zavolžskin piirin keskus. Siellä on Kostroman ja Galitšin väliseltä rautatieltä haarautuvan sivuradan pääteasema. Asukkaita on 11 600 henkeä (vuonna 2008). Vuonna 1934 Kinešman vastarannalla sijaitsevista kylistä ja työläisasutuksista muodostettiin Zavolžjen taajama. Vuonna 1954 siitä tuli Zavolžskin kaupunki. Suurin yritys on maaleja valmistava kemian tehdas. ==Lähteet== * ==Aiheesta muualla== * Zavolžskin piirin sivusto * Epävirallinen kaupunkisivusto Luokka:Ivanovon alueen kaupungit
Unohda minut

Unohda minut () on Belva Plainin kirjoittama romaani vuodelta 1989.kirjasampo.fi Teos on ilmestynyt suomeksi Anu Niroma kääntämänä, WSOYn kustantamana 1989.Fennica == Juoni == Unohda minut kertoo Jennie Rakowskystä, joka 20-vuotiaana on synnyttänyt aviottoman lapsen ja antanut tämän adoptoitavaksi. Noin 20 vuotta myöhemmin Jennie kuulee adoptoitujen lasten tueksi perustetun yhdistyksen työntekijältä, että hänen lapsensa, Victoria, haluaisi tavata hänet. Jennie kieltäytyy pariin otteeseen tapaamasta lastaan. Eräänä päivänä tytär ilmestyy Jennien ovelle. Samaan aikaan kun Jennie joutuu yllättäen tekemisiin lapsensa kanssa, hän on menossa naimisiin Jay Wolfen kanssa. Jennie joutuu vaikeaan tilanteeseen. Wolfen vanhemmilla on hyvin korkeat moraalikäsitykset, eikä Jennie uskalla kertoa hänelle aviottomasta lapsestaan. Victoria saa aikaiseksi tapaamisen Jennien ja tämän isän, Peter Mendezin välillä. Tapaaminen päättyy kuitenkin riitaisesti Jennien ollessa ahdistunut. == Lähteet == == Aiheesta muualla == www.fantasticfiction.co.uk Luokka:Vuoden 1989 kirjat Luokka:Yhdysvaltalaiset romaanit
Kriminaalitieteet

Kriminaalitieteet on tieteenala, jonka tutkimuskohteena on rikokset, rikollisuus, rangaistukset ja niihin liittyvät yhteiskunnalliset ilmiöt. Kriminaalitieteet on etenkin Pohjoismaissa käytetty yläkäsite, joka on julkisoikeuden osa. Kriminaalitieteisiin kuuluu seuraavat osa-alueet: * rikosoikeus ** rikosoikeuden yleiset opit *** rikosvastuun yleiset edellytykset *** vastuuvapausperusteet *** vastuun muodot ** rikosoikeudelliset seuraamukset ja niiden täytäntöönpano ** rikosoikeuden erityinen osa käsittää rikosten lajit ** eurooppalainen rikosoikeus kuuluu myös eurooppaoikeuteen ** kansainvälinen rikosoikeus kuuluu myös kansainväliseen oikeuteen ** rikosoikeustiede *** rikoslainoppi *** rikosoikeuden historia *** vertaileva rikosoikeus * kriminologia * kriminaalipolitiikka * kriminalistiikka eli rikostutkimusoppi * osa oikeuslääketieteestä * osa oikeuspsykiatriasta * rikosprosessioikeus ==Lähteet== * http://www.helsinki.fi/rpol/rikosoikeus/index.htm Luokka:Rikosoikeus Luokka:Kriminologia
Italodance

Italo dance on elektronisen musiikin genre, joka tyyliltään usein sijoittuu trancen ja housen välimaastoon. Muita tunnusmerkkejä ovat niin sanottu tuuba- basso ja vahva miesvokaalien käyttö. Italodancelle on tyypillistä myös kaikenlainen kokeilu ja erilaisten äänteiden ("na-na-na...") käyttö. Tunnelma on kaikinpuolin iloista ja rentoa. Italodancen on usein ajateltu saaneen alkunsa 90-luvun lopussa, jolloin italialaiset artistit Eiffel 65 ja Gigi D’Agostino nousivat suureen suosioon. Huippukaudet sijoittuvat juuri 2000-luvun alkupuolelle, jolloin myös Eiffel 65:n Dj, Gabry Ponte, sekä muun muassa Prezioso feat. Marvin, Dj Lhasa ja Brothers esiintyivät. Sittemmin maailmanlaajuinen suosio on hieman hiipunut ja jopa Italiassa monet vanhat tyylin edustajat ovat siirtyneet enemmän housen puolelle. Uusia yrittäjiä on kuitenkin tullut tilalle, muun muassa Danijay, Dj Sanny J, Fabrizio e Marco sekä Luca Zeta. ==Tyylilajin edustajia== * Gabry Ponte (Nyk. house, elektroninen) * Eiffel 65 * Gigi D’Agostino * Danijay * Luca Zeta * Dj Lhasa * Dj Sanny J * Dj Satomi * Dj Carpi * Dj Francy M * Roby Rossini * Brothers * Prezioso feat. Marvin * Provenzano Dj * Roberto Molinaro * Camelot * Khrys * J_Luis Dj * Siculand * Overland * Mr. Konrad * Control C * Jordi Carreras * Small Town Boys * D@ny85Dj ==Aiheesta muualla== * www.italodanceportal.com Luokka:Elektronisen musiikin alalajit
Ilkka Alitalo

Ilkka Viljo Olavi Alitalo (3. helmikuuta 1934 Loppi – 8. joulukuuta 2024 Helsinki) oli suomalainen eläinlääketieteen professori. Alitalo toimi eläinlääketieteellisen korkeakoulun rehtorina 1985–1994 ja sitten vuosina 1995–1997 Helsingin yliopiston eläinlääketieteellisen tiedekunnan dekaanina.Hevosmies eläkkeelle. Yliopistolainen 9/1997. Alitalo tunnettiin myös järjestötoiminnastaan Suomen Hippoksessa, Suomen Lääketieteen Historian Seurassa ja sukututkijana. Hän toimi muun muassa Suomen eläinkilpailujen antidopingkomitean puheenjohtajana.Von Rettigin ratsu jäi kiinni dopingtestissä. MTV Urheilu. == Lähteet == Luokka:Suomalaiset professorit Luokka:Helsingin yliopiston professorit Luokka:Suomen yliopistojen rehtorit ja kanslerit Luokka:Suomalaiset sukututkijat Luokka:Vuonna 1934 syntyneet Luokka:Vuonna 2024 kuolleet
Bryson Akhaialainen

Bryson Akhaialainen (n. 340 eaa.) oli antiikin kreikkalainen megaralaiseen koulukuntaan kuulunut filosofi. Brysonista tiedetään vain vähän. Hänen kerrotaan olleen StilponinDiogenes Laertios (DL) IX.61. ja KleinomakhoksenSuda, Pyrrhon oppilas. Pyrrhon puolestaan oli hänen oppilaansa. Hänen kerrotaan opettaneen myös Krates ThebalaistaDL VI.85.Suda, Krates ja Theodoros KyreneläistäSuda, Theodoros. Diogenes Laertios lukee hänet niihin filosofeihin, jotka eivät jättäneet jälkeensä kirjoituksia.DL I.16. Bryson on todennäköisesti eri henkilö kuin Bryson HerakleialainenDiogenes Laertius: Lives of Eminent Philosophers, käännös Robert Drew Hicks, s. 88. Loeb Classical Library., sofisti ja matemaatikko joka vaikuttaa eläneen samaan aikaan kuin Sokrates. Suda kuitenkin vaikuttaa sekoittavan nämä kaksi Brysonia toisiinsa, sillä sen Sokratesta käsittelevä hakusana sanoo Bryson Herakleialaisen olleen Sokrateen tai Eukleideen oppilas ja harjoittaneen erististä dialektiikkaa Eukleideen jalanjäljissä.Suda, Sokrates == Lähteet == * === Viitteet === Luokka:Megaralaiset filosofit
Rajaseudun henki

Spirit of Border (suomennettu nimellä "Rajaseudun henki") on Zane Greyn kirjoittama historiallinen romaani, joka julkaistiin vuonna 1906. Romaani perustuu Ohiojoen putouksella sattuneisiin tapahtumiin 1700-luvun loppupuolella. Kirjassa Grey hyödynsi Lewis Wetzeliä, vuosina 1763–1808 elänyttä henkilöä, joka oli omistanut elämänsä Amerikan alkuasukkaiden tuhoamiseen. Tarina käsittelee määriläisen kirkon lähetystyöntekijöiden yrityksiä käännyttää intiaaneja kristityiksi. Kirja on erittäin romantisoitu edeltäjäänsä verrattuna. ==Aiheesta muualla== *Spirit of Border Gutenberg- projektissa Luokka:Zane Greyn teokset Luokka:Vuoden 1906 kirjat
Jokisilta

pienoiskuva|Jokisillan päiväkoti. pienoiskuva|Ängeslevänjoki Jokisillalla. Jokisilta on kylä Tyrnävän kunnassa Pohjois-Pohjanmaalla. Kylä sijaitsee noin seitsemän kilometriä Tyrnävän kirkonkylästä pohjoiseen yhdystien 8240 läheisyydessä. Asutus on keskittynyt pääasiassa Ängeslevänjoen varrelle. Jokisillan koulu lakkautettiin vuonna 2009. Nykyisin entisessä koulurakennuksessa toimii päiväkoti. ==Lähteet== Luokka:Tyrnävän kylät
Bryson

Bryson voi viitata seuraaviin henkilöihin: Antiikin kreikkalaisia: * Bryson Akhaialainen (n. 340 eaa.), megaralaiseen koulukuntaan kuulunut filosofi * Bryson Herakleialainen (n. 450-390 eaa.), matemaatikko ja sofisti Muita: * Bill Bryson (s. 1951), yhdysvaltalainen kirjailija * Jacob Bryson (s. 1997), kanadalainen jääkiekkoilija * John Bryson (s. 1943), yhdysvaltalainen ministeri * Peabo Bryson (s. 1951), yhdysvaltalainen muusikko.
Eufantos Olynthoslainen

Eufantos Olynthoslainen (, ; s. ennen 349 eaa.) oli antiikin kreikkalainen megaralaiseen ja dialektiseen koulukuntaan kuulunut filosofi sekä historioitsija ja tragediakirjailija. Eufantos oli kotoisin Olynthoksesta Khalkidikeltä. Hän oli Eubulideen oppilas ja Makedonian kuningas Antigonos I:n opettaja. Hän kirjoitti useita tragedioita, jotka saivat näytelmäkilpailuissa hyvän vastaanoton. Hän kirjoitti myös arvostetun teoksen Kuninkuudesta (, Peri basileias), joka oli osoitettu Antigonokselle, sekä omaa aikaansa käsitelleen historiateoksen Historiat (). Eufantoksen kerrotaan eläneen vanhalle iälle.Diogenes Laertios: Merkittävien filosofien elämät ja opit II.110, II.141. Sen Eufantoksen, jonka historiateosta Athenaios lainaa,Athenaios; Deipnofistai VI.251d. täytyy olla eri henkilö, koska hän mainitsee Egyptin kuninkaan Ptolemaios III Euergeteen. Samoin egyptiläinen Eufantos, jonka eräästä egyptiläisestä rukouksesta tekemää käännöstä Porfyrios lainaa,Porphyrios: Abst. IV.10. on eri henkilö. == Lähteet == Luokka:Antiikin kreikkalaiset historioitsijat Luokka:Antiikin kreikkalaiset tragediakirjailijat Luokka:Megaralaiset filosofit
Arena Metallurg

Arena-Metallurg on monitoimihalli Magnitogorskissa Venäjällä. Hallissa on istumapaikkoja 7 700 katsojalle. KHL-liigaan osallistuva jääkiekkoseura HK Metallurg Magnitogorsk pelaa kotiottelunsa Arena-Metallurgissa. ==Historia== Rakennussopimus allekirjoitettiin 19. toukokuuta 2005, urakoitsijapuolena oli suomalainen rakennusurakoitsija Lemcon. Avajaiset pidettiin 12. tammikuuta 2007. Areenan avausottelussa kohtasivat HK Metallurg Magnitogorsk ja HK Vitjaz Tšehov, jotka olivat pelanneet myös kolme viikkoa aiemmin Magnitokorskin vanhemman hallin I. H. Romazan -jääpalatsin jäähyväisottelussa. Luokka:Venäjän jäähallit
Rauhantekijä (artisti)

Jyri Nylanderhttp://www.kaleva.fi/uutiset/rappia-rauhasta/729171 (s. 1978http://personal.inet.fi/taide/ragazagal/biografi.html), tunnetaan paremmin taiteilijanimellään Rauhantekijä, on suomalainen rap-artisti. Hänen ensimmäiset räppinsä syntyivät hänen ollessaan viidennellä luokalla. Rauhantekijän sanoitukset käsittelevät maailman tilanteita ja tulevia profetioita. Rauhantekijä on julkaissut kaikki levynsä oman Luomu Records -levy-yhtiönsä kautta.' == Diskografia == ===Albumit=== * Väisty valta (2003) * KukkaPuskaRadio (2004) * Rautarengas sulkeutuu (2005) * Suggestio (2006) * UG (kokoelma, 2008) ===Vierailijana=== Artisti Kappale Albumilta Muut vierailijat Vuosi Julma-Henri & Syrjäytyneet "201206" Al-Qaida Finland 2007 Panama Rayo "Mee Hoitoon" TBA KaPo 2009 == Lähteet == == Aiheesta muualla == * Rauhantekijän sivut * Rauhantekijä MySpace -sivustolla * Luomu Recordsin sivut * Jyrin Youtube-kanava Luokka:Suomalaiset hip hop -artistit Luokka:Suomalaiset reggaemuusikot Luokka:Suomalaiset säveltäjät Luokka:Vuonna 1978 syntyneet Luokka:Elävät henkilöt
Saab 21R

Saab 21R oli Ruotsin ilmavoimien ja Saabin ensimmäinen suihkuhävittäjälentokone. Se kehitettiin Saab 21 -työntöpotkurikoneesta. Koneen ensilento tapahtui vuonna 1947 ja se oli käytössä vuoteen 1956. ==Kehitys== Saab 21R:n pääsuunnittelija oli Saabin Frid Wänström. Saab J21:n mäntämoottori vaihdettiin De Havilland Goblin 3 -suihkumoottoriin. Koneen korkeusvakautin nostettiin ylös T-pyrstömäiseksi ratkaisuksi, jotta moottorin suihkuvirtaus ei häiritse korkeusperäsimen toimintaa. ==Käyttö== Saab valmisti 1950–1952 kaikkiaan 64 konetta. Kehitys ensilennosta 10.3.1947 oli hidas. Vuonna 1948 tapahtui Saab 29 Tunnanin ensilento, joten J21R oli Saabin oppimisväline suihkukoneiden maailmaan. Tunnanin nopea valmistuminen - eli suihkuhävittäjien kehittyminen maailmalla - johti J21R:n valmistussarjan puoliintumiseen. J21:t muunnettiin rynnäkkökoneiksi. ==Katso myös== * Saab 21 ==Lähteet== * Andersson, Hans G. Saab Aircraft since 1937 (1st ed.). London: Putnam, 1989. ISBN 0-85177-831-3. * Sharpe, Michael. Attack and Interceptor Jets. London: Friedman/Fairfax Publishers, 1999. ISBN 1-58663-301-5. * Widfeldt, Bo. The Saab 21 A & R (Aircraft in Profile number 138). Leatherhead, Surrey, UK: Profile Publications Ltd., 1966. ==Aiheesta muualla== *SAAB 21 story 21R Luokka:Ruotsalaiset hävittäjälentokoneet Luokka:1940-luvun hävittäjälentokoneet
Jumal x10 Lavis Instrumentaalit

Jumal x10 Lavis Instrumentaalit on rap-artisti Laviksen Jumal x10 Lavis -nimellä julkaistu albumi vuodelta 2009. Albumi sisältää artistin Gorgonzola Flow- sekä Hanskat tiskiin -albumien kappaleet instrumentaaliversiona. == Kappaleet == # Intro # Pillu # Pippeli # Skamana plastiikkakirurgi # Gorgonzola Flow # Chubby Chaserz Anthem # Tanssitaan Helvetis # Kultanen perse # Texas Sex Ranger # Tanssiva Babamef # Jeti=Ufo # The Man # Overturos # Fo Sho!! # En tuu oppii # Chillaan & räppään # Tyttö sinä olet krapis # Ihmissusi Däänz # Kullikellot # Myrkytän itseni # Hanskat tiskiin # Jumal Velhon Outro Luokka:Laviksen albumit Luokka:Vuoden 2009 albumit
Niko Pirkola

Niko Pirkola (s. 7. syyskuuta 1989 Raahe) on suomalainen salibandyn maalivahti. Hän pelaa Oulun Luistinseurassa maalivahtina. Pirkolan tunnetuin ominaisuus on iso koko eli peittävyys. Ennen OLS:siin siirtymistä Pirkola pelasi raahelaisessa RaaPo SBT:ssä. == Aiheesta muualla == * Pirkola OLS:n sivuilla Luokka:Suomalaiset salibandymaalivahdit Luokka:Vuonna 1989 syntyneet Luokka:Elävät henkilöt
Janne Nissinaho

Janne Nissinaho (s. 1976) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:aan siirtymistä Nissinaho pelasi muun muassa Pöllöissä, FBC Turussa, TPS:ssä ja Limingan Niittomiehissä. Nissinaho on pelannut uransa aikana 25 runkosarjaottelua Salibandyliigassa. Nissinaho on tunnettu voimakkaasta kiertojuoksusta lähtevästä voimakkaasta rannelaukauksesta. Usein maaliin johtanutta laukausta on kutsuttu nimellä "Kuningaskierto". Nissinaho tunnetaan myös hyvästä pelisilmästään ja kovasta voittamisen tahdostaan. Nissinaho on tehnyt Tps:ssä pelaamissaan 87 ottelussa 47 maalia ja antanut 36 maaliin johtavaa syöttöä. Jäähyminuutteja on kertynyt 140 minuuttia. == Lähteet == == Aiheesta muualla == * Nissinaho OLS:n sivuilla Luokka:Suomalaiset salibandyn pelaajat Luokka:Vuonna 1976 syntyneet Luokka:Elävät henkilöt
Päätään pidempi

Päätään pidempi (Renaissance Man) on vuonna 1994 julkaistu Penny Marshallin ohjaama draamakomedia. Pääosassa näyttelee Danny DeVito. Elokuva sijoittuu Yhdysvaltain armeijan koulutuslaitokseen. Päätään pidempi oli Mark Wahlbergin ensiesiintyminen elokuva-alalla. Elokuvaa levittivät Touchstone Pictures USA:ssa ja muualla Cinergi Pictures. Elokuva kuvattiin kuvitteellisessa "Fort McClanessa", joka todellisuudessa oli Fort Jackson Etelä-Carolinassa. == Tarina == Mainosalalla työskentelevällä Bill Ragolla on perheongelmia, mikä vaikeuttaa hänen uraansa. Hänet erotetaan virastaan. Bill Rago päättää hakea töitä työvoimatoimiston kautta. Hänelle tarjotaan opettajan työtä Yhdysvaltain armeijassa. Rago ottaa paikan vastaan, vaikka hänellä on hieman ennakkoluuloja, ja muuttaa työsuhdeasuntoon Fort McClainen kasarmille. Hän ei ole aluksi innostunut työpaikasta eikä työoloista. Ragon on kuudessa viikossa opetettava kahdeksalle alokkaalle, jotka eivät kehity laitoksen vaatimassa tahdissa, ymmärtämisen alkeet ja englannin kielen käyttö. Hän aloittaa opettamalla vaadittua, mutta alokkaat eivät ole kovin kiinnostuneita. Bill Rago alkaa opettaa heille Shakespearen Hamletia ja näytelmän perusteita. Alokkaat eivät ole ennen kuulleet näytelmistä tai Shakespearesta ja kiinnostuvat aiheesta. Rago esittelee oppilaille myös näytelmän Henrik V, joka sekin lisää kiinnostusta. Riippumatta kersantti Cassin kielteisestä arvostelusta ja siitä, että yksi alokkaista, Roosevelt Hobbs, paljastuu armeijassa piilottelevaksi huumekuriiriksi, Rago pitää lopuille seitsemälle oppilaalle loppukokeen. Vastoin kersantti Cassin olettamaa kaikki alokkaat läpäisevät kokeen. Huipennus elokuvassa on se, kun alokas Benites lausuu yöharjoituksissa kaatosateessa kohdan näytelmästä Kuningas Henrik V kersantti Cassille täysissä sotilaan varusteissa. Rago myös tutkii erään oppilaansa menehtyneen isän sotilasuraa Vietnamin sodassa. Kyseinen oppilas ottaa loppuseremoniassa vastaan isälleen myönnettävän hopearistin. Aivan lopuksi käy ilmi, että Bill Rago aikoo jäädä vakituiseksi opettajaksi armeijaan. == Rooleissa == == Lähteet == * * Luokka:Vuoden 1994 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Penny Marshallin ohjaamat elokuvat Luokka:Elokuvat koulusta ja koulutuksesta
I Was a Communist for the FBI (elokuva)

I Was a Communist for the FBI on vuonna 1951 valmistunut elokuva, joka perustuu FBI:n agenttina toimineen Matt Cveticin samannimisiin muistelmiin. Elokuvassa Cveticiä näyttelee Frank Lovejoy ja muissa rooleissa ovat muun muassa Dorothy Hart, Philip Carey ja Richard Webb. Elokuva oli ehdolla parhaan dokumentin Oscar-palkinnon saajaksi, vaikka se on sisällöltään pitkälti fiktiivinen. Elokuvasta on myöhemmin tullut B-luokan kulttiklassikko. Warner Brothers oli pyytänyt FBI:lta yhteistyötä elokuvan tuotantoon, mutta johtaja J. Edgar Hooverin määräyksestä tähän ei suostuttu. FBI:n agentteja myös pyydettiin osallistumaan eri kaupungeissa järjestettyihin erityisnäytöksiin, mutta myös siitä kieltäydyttiin, sillä se olisi saattanut antaa käsityksen, että elokuva olisi FBI:n hyväksymä. == Lähteet == == Aiheesta muualla == * Luokka:Vuoden 1951 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Gordon Douglasin ohjaamat elokuvat
I Was a Communist for the FBI (radiokuunnelma)

I Was a Communist for the FBI oli radiokuunnelmasarja, joka perustui vakooja Matt Cveticin kokemuksien perusteella tehtyyn artikkelisarjaan. Kuunnelmaan tehtiin pilottijakso mukaan lukien kaikkiaan 79 jaksoa vuosina 1952-1953.oldtime.us: I Was a Communist for the FBI Sarja oli syndikoitu ja sen tuotti Frederick W. Ziv Company. Kuten samaan artikkelisarjaan pohjautuvan elokuvankaan kohdalla, FBI ei osallistunut sarjan tekemiseen. Sarjan viikkobudjetti oli 12 000 dollaria, joka oli radiosarjalle poikkeuksellisen korkea.Lawrenceville Historical Society: I Was A Communist for the FBI: Matt Cvetic: A Review Matt Cveticin roolissa oli Dana Andrews. == Lähteet == == Aiheesta muualla == *Kuunnelman jaksoja MP3-muodossa Luokka:Yhdysvaltalaiset radiokuunnelmat
Toivo Lampén

Toivo Lampén (7. tammikuuta 1907 Pornainen - 15\. huhtikuuta 2003 Helsinki) oli suomalainen muusikko, säveltäjä, sanoittaja, sovittaja, pianisti, elokuvasäveltäjä, musiikinopettaja, kuoronjohtaja ja kapellimestari. == Ura == Toivo Lampén opiskeli pianonsoittoa ja sävellystä Selim Palmgrenin johdolla. Hän oli monipuolinen muusikko ja toimi 30 vuotta Yrjö Saarnion Polkkayhtyeessä, Fred Klimscheffskyn orkesterin pianistina, Radio-orkesterin pianistina, Eric Cronwallin sekstetissä sekä monien kuorojen, muun muassa Aikamiesten ja Peipposten säestäjänä. Lampénilla oli myös oma kamari- ja tanssiorkesteri 1930-luvulla. Orkesteri vieraili muun muassa Budapestissä kaudella 1936-37 osana Unkarin ja Suomen välistä kulttuurivaihtoa. Yrjö Saarnion polkkayhtyeessä hän säesti levytyksissä artisteja kuten Olavi Virta, Georg Malmstén ja Henry Theel. Lampénin säveltämiä, sanoittamia tai sovittamia lauluja levyttivät muun muassa Georg Malmstén, Usko Kantola, Arvi Hänninen, Henry Theel, A. Aimo, Veikko Kines ja Harry Bergströmin orkesteri. Lampén toimi myös musiikin johdossa useissa teattereissa, muun muassa Ruotsalaisessa teatterissa, Turun Teatterissa, Ossi Elstelän Iloisessa Teatterissa, Hilkka Kinnusen Operettiteatterissa, Mustikkamaan kesäteatterissa ja Koiton näyttämöllä. Hän johti yli kahtakymmentä kuoroa, sekä mies- että sekakuoroja. Lampén oli myös perustamassa Helsingin NMKY:n musiikkiopistoa vuonna 1966 ja toimi opiston rehtorina ja opettajana. Lisäksi hän opetti pianonsoittoa sekä musiikin teoriaa Helsingin Konservatoriossa. Pianonsoiton opetukseen kuuluivat 1960-luvulla myös televisioesiintymiset Erna Tauron ohjelmassa, jossa Lampén opetti lapsille uutta tapaa tutustua pianonsoiton alkeisiin. Lisäksi Toivo Lampén esiintyi lukemattomia kertoja radiossa muun muassa Saarnion Polkkayhtyeen ja Georg Malmsténin kanssa. Järjestötoimintaan Lampén osallistui Muusikkojen Liiton jäsenenä, osaston puheenjohtajana sekä tilintarkastajana, Helsingin Konservatorion Opettajayhdistyksen sekä Suomen Musiikkioppilaitosten Opettajayhdistysten Liiton puheenjohtajana. Hän sai useita ansiomerkkejä, muun muassa Rintamaveteraanien Liiton hopeisen plaketin 1996, Keskuskauppakamarin kultaisen ansiomerkin 1983 ja Sulasolin ansiomerkin 1989. Presidentti Mauno Koivisto myönsi hänelle director musices -arvonimen vuonna 1987. == Elokuvamusiikki == Toivo Lampén sävelsi ja sovitti yksin- ja kuorolauluja sekä sävelsi musiikin seuraaviin elokuviin: *Laulu tulipunaisesta kukasta (ohj. Teuvo Tulio 1938) *Kiusaus (ohj. Teuvo Tulio 1938) *Vihtori ja Klaara (ohj. Teuvo Tulio 1939) *Kersantilleko Emma nauroi? (ohj. Ilmari Unho 1940) *Täysosuma (ohj. Hannu Leminen 1941, yhdessä Yrjö Gunaropulosin kanssa) *Anu ja Mikko (ohj. Ville Salminen 1956) == Lähteet == == Aiheesta muualla == * * Toivo Lampénin elokuvasävellystuotanto Elonetissä * * Luokka:Suomalaiset säveltäjät Luokka:Suomalaiset elokuvasäveltäjät Luokka:Suomalaiset sovittajat Luokka:Suomalaiset kapellimestarit (viihdemusiikki) Luokka:Suomalaiset kuoronjohtajat Luokka:Suomalaiset pianistit Luokka:Vuonna 1907 syntyneet Luokka:Vuonna 2003 kuolleet